(2)

În titlul II, secțiunea „2. CODURI” se modifică după cum urmează: (a) secțiunea „1/3. Declarație de tranzit/Dovada tipului de statut vamal”se modifică după cum urmează: (1) în subsecțiunea „Codurile care trebuie folosite în contextul tranzitului” se adaugă următorul text: „TIR Mărfuri care circulă în cadrul unei operațiuni TIR”; (2) în subsecțiunea „Codurile care trebuie folosite în contextul manifestului vamal al mărfurilor” se adaugă următorul text: „N Toate mărfurile care nu se află în situațiile descrise la codurile T2L și T2LF”; (b) secțiunea „1/10. Regim”, subsecțiunea „Lista regimurilor în scopul codificării” se modifică după cum urmează: (1) descrierea codului „01” se înlocuiește cu următorul text: „Punere în liberă circulație a mărfurilor cu reexpediere simultană în cadrul schimburilor comerciale dintre părți ale teritoriului vamal al Uniunii în care sunt aplicabile prevederile Directivei 2006/112/CE sau ale Directivei 2008/118/CE și părți ale acestui teritoriu în care nu se aplică respectivele prevederi sau în cadrul schimburilor comerciale dintre părți ale acestui teritoriu unde nu se aplică respectivele prevederi Exemplu: Mărfuri neunionale care sosesc dintr-o țară terță, puse în liberă circulație în Franța și având ca destinație Insulele Canalului.”; (2) Exemplul de la codul „10 Export definitiv” se înlocuiește cu următorul text: „Export de mărfuri unionale către o țară terță, dar și expediere de mărfuri unionale către părți ale teritoriului vamal al Uniunii cărora nu li se aplică prevederile Directivei 2006/112/CE sau ale Directivei 2008/118/CE.”; între rândurile H6 și I1 se introduce următorul rând: „H7 Declarație vamală pentru punerea în liberă circulație în legătură cu o trimitere care beneficiază de o scutire de taxe la import în conformitate cu articolul 23 alineatul (1) sau cu articolul 25 alineatul (1) din Regulamentul (CE) nr. 1186/2009. 4 000 ”; (c) în secțiunea „1/11. Regim suplimentar”, în subsecțiunea „Perfecționare activă (articolul 256 din cod)”, se adaugă următorul rând: „Distrugerea mărfurilor aflate sub regim de perfecționare activă A10 ”; (d) în secțiunea „1/11. Regim suplimentar”, subsecțiunea „Scutiri de taxe vamale [Regulamentul (CE) nr. 1186/2009 al Consiliului (1)]” se modifică după cum urmează: (1) pe rândul care corespunde codului C01, textul din prima coloană se înlocuiește cu următorul text: „Bunuri personale importate de persoane fizice care își transferă reședința obișnuită pe teritoriul vamal al Uniunii”; (2) pe rândul care corespunde codului C43, textul din prima coloană se înlocuiește cu următorul text: „Bunuri personale puse în liberă circulație de către o persoană fizică care intenționează să își stabilească reședința obișnuită pe teritoriul vamal al Uniunii (admitere cu scutire de taxe vamale sub rezerva unui angajament)”; (3) pe rândul care corespunde codului C60, textul din prima coloană se înlocuiește cu următorul text: „Trusouri și obiecte de uz gospodăresc importate cu ocazia căsătoriei, intrate în liberă circulație nu mai devreme de două luni înainte de nuntă (scutire de taxe vamale sub rezerva depunerii unei garanții corespunzătoare)”; (4) pe rândul care corespunde codului C61, textul din prima coloană se înlocuiește cu următorul text: „Cadouri oferite în mod obișnuit cu ocazia căsătoriei, intrate în liberă circulație nu mai devreme de două luni înainte de nuntă (scutire de taxe vamale sub rezerva depunerii unei garanții corespunzătoare)”; (5) pe rândul care corespunde codului C40, textul din prima coloană se înlocuiește cu următorul text: „Materialele pentru construcția, întreținerea sau ornamentarea monumentelor comemorative sau a cimitirelor victimelor de război”; (e) în secțiunea „1/11. Regim suplimentar”, subsecțiunea „Admitere temporară” se modifică după cum urmează: (1) pe rândul care corespunde codului D01, textul din prima coloană se înlocuiește cu următorul text: „Paleți (inclusiv piese de schimb, accesorii și echipamente pentru paleți)”; (2) pe rândul care corespunde codului D02, textul din prima coloană se înlocuiește cu următorul text: „Containere (inclusiv piese de schimb, accesorii și echipamente pentru containere)”; (3) pe rândul care corespunde codului D19, textul din prima coloană se înlocuiește cu următorul text: „Mărfuri, care fac obiectul unor testări cu rezultate satisfăcătoare, prevăzute în cadrul unui contract de vânzare”; (4) pe rândul care corespunde codului D26, textul din prima coloană se înlocuiește cu următorul text: „Mărfuri, altele decât cele nou produse, importate în vederea vânzării prin licitație”; (5) pe rândul care corespunde codului D51, textul din prima coloană se înlocuiește cu următorul text: „Admiterea temporară cu scutire parțială de la plata taxei la import”; (f) în secțiunea „1/11. Regim suplimentar”, secțiunea „Import” din subsecțiunea „Altele” se modifică după cum urmează: (1) pe rândul care corespunde codului F03, cuvintele „articolul 158 alineatul (2)” se înlocuiesc cu cuvintele „articolul 158 alineatul (3)”; (2) rândurile care corespund codurilor F31-F34 se elimină; (3) după rândul corespunzător codului F47 se adaugă următoarele rânduri: „Import în cadrul regimului special pentru vânzările la distanță de bunuri importate din țări terțe și teritorii terțe, prevăzut în titlul XII capitolul 6 secțiunea 4 din Directiva 2006/112/CE. F48 Import în cadrul regimului special pentru declararea și plata TVA la import, prevăzut în titlul XII capitolul 7 din Directiva 2006/112/CE. F49 ”; (g) secțiunea „2/2. Mențiuni speciale”, subsecțiunea „Mențiuni speciale – cod XXXXX” se modifică după cum urmează: (1) în tabelul din secțiunea „Categorie generală – Cod 0xxxx”, rândul corespunzător codului 00500 se înlocuiește cu următorul text: „Titlul II din anexa B la Regulamentul delegat (UE) 2015/2446 Identitate între declarant și importator „Importator” 00500 ”; (2) în tabelul din secțiunea „Categorie generală – Cod 0xxxx” se adaugă următoarele rânduri: „Articolul 176 alineatul (1) litera (c) și articolul 241 alineatul (1) primul paragraf din Regulamentul delegat (UE) 2015/2446 Descărcarea regimului de perfecționare activă «PA» și numărul autorizației relevante sau numărul INF 00700 Articolul 241 alineatul (1) al doilea paragraf din Regulamentul delegat (UE) 2015/2446 Descărcarea regimului de perfecționare activă (măsuri specifice de politică comercială) «PA CPM» 00800 Articolul 238 din Regulamentul delegat (UE) 2015/2446 Descărcarea regimului de admitere temporară «TA» și numărul autorizației relevante 00900 ”; (3) în tabelul din secțiunea „La import: Cod 1xxxx”, rândurile care corespund codurilor 10200, 10300 și 10500 se elimină; (4) rândurile care corespund codurilor 20100 și 20200 se înlocuiesc cu următorul text: „Articolul 18 din «Regimul de tranzit comun» (*) Export dintr-o țară de tranzit comun supus unor restricții sau export din Uniune supus unor restricții 20100 Articolul 18 din «Regimul de tranzit comun» (*) Export dintr-o țară de tranzit comun supus plății taxelor vamale sau export din Uniune supus plății taxelor vamale 20200 ”; (5) în tabelul din secțiunea „La export: Cod 3xxxx”, în ultima coloană a celui de al doilea rând, cifra „30 400” se înlocuiește cu cifra „30 700”; (h) în secțiunea „3/40. Nr. de identificare referințe fiscale suplimentare”, în subsecțiunea „1. Cod rol”, pe rândul care corespunde codului FR2, textul din a treia coloană („Descriere”) se înlocuiește cu următorul text: „Persoana răspunzătoare de plata taxei pe valoarea adăugată la achiziționarea de bunuri în interiorul Uniunii în conformitate cu articolul 200 din Directiva 2006/112/CE”; (i) în secțiunea „3/40. Nr. de identificare referințe fiscale suplimentare”, în subsecțiunea „1. Cod rol” se adaugă următoarele rânduri: „FR5 Vânzător (IOSS) Persoana impozabilă care utilizează regimul special pentru vânzarea la distanță de bunuri importate din țări terțe și teritorii terțe, prevăzut la titlul XII capitolul 6 secțiunea 4 din Directiva 2006/112/CE și titulară a codului de înregistrare în scopuri de TVA menționat la articolul 369q din aceasta. FR7 Persoană impozabilă sau persoană obligată la plata TVA Codul de înregistrare în scopuri de TVA al persoanei impozabile sau al persoanei obligate la plata TVA în cazul în care plata TVA este amânată în conformitate cu articolul 211 al doilea paragraf din Directiva 2006/112/CE.”; (j) în secțiunea „4/17. Preferință”, pe rândul 19, textul se înlocuiește cu următorul text: „Suspendare temporară pentru produsele importate cu un certificat de autorizare a punerii în serviciu – Formularul 1 al EASA sau un certificat echivalent”; (k) secțiunea „7/13. Tip furnizor de echipamente” se înlocuiește cu „7/13. Codul tipului de furnizor de containere”; (l) în secțiunea „8/2 Tip de garanție”, în a doua coloană („Cod”) a celui de al șaptelea rând, „7” se înlocuiește cu „I”.